Erknerin sijainti Oder-Spreen piirikunnassa. Pienemmässä kuvassa piirikunnan sijainti Brandenburgin osavaltiossa.
**Erkner** on kaupunki Brandenburgin osavaltiossa Saksan koillisosassa. Berliinin kupeessa sijaitsevan Erknerin elinkeinoja on muun muassa kemianteollisuus.

Maantiede
---------

Erkner sijaitsee Pohjois-Saksan alangolla noin 25 kilometriä Berliinin keskikaupungilta kaakkoon. Kaakkoiskolkan pientä metsäaluetta lukuunottamatta Erknerin alue sijaitsee Berliinin kehämoottoritien sisäpuolella.

Historia
--------

Genezareth-kirkko
Varhaisin asiakirjamaininta Erkneristä on vuodelta 1579 muodossa Archenow. Vuonna 1701 paikkakunnan taloluku oli seitsemän. Kymmenen vuotta myöhemmin avattiin postilinja Berliinistä Erknerin kautta Frankfurt Oderiin. Erkner sai uutta väestöä 1700-luvun puolivälissä alkaneen muuttoliikkeen myötä. 1800-luvulla paikkakunta teollistui ja sai rautatieyhteyden 1842. Helmikuussa 1889 sen nimeksi virallistettiin Erkner. Vuonna 1905 väkiluku oli yli kolme tuhatta. Monet kehityshankkeet kaatuivat ensimmäiseen maailmansotaan. Sotien välisenä aikana väkiluku kasvoi: vuonna 1941 asukkaita oli yli 9 000. Erkneriä pommitettiin voimakkaasti 8. maaliskuuta 1944. Toisen maailmansodan jälkeen Erkner jäi Neuvostoliiton valtapiiriin. Paikkakunnalla alettiin valmistaa muun muassa muoviraaka-ainetta Trabant-henkilöautojen koreja varten. DDR:n lakkauttamisen yhteydessä Erknerin elinkeinoelämää uudistettiin. Paikkakunta sai kaupunkioikeudet 6. kesäkuuta 1998.

Kirjailija Gerhart Hauptmann asui perheineen Erknerissä 1880-luvulla ja kirjoitti siellä esikoisteoksensa *Vor Sonnenaufgang*. Kaupungissa toimii Gerhart-Hauptmann-museo. Erknerin vanhin kirkko on Genezareth-Kirche, joka rakennettiin 1890-luvulla ja jälleenrakennettiin toisen maailmansodan jälkeen.

Talous ja liikenne
------------------

Erknerin kemianteollisuudella on pitkät perinteet. Erknerin rautatieasema, Bahnhof Erkner, kuuluu Berliinin paikallisjunaliikenteen alueeseen.

Lähteet
-------

1. ↑  Brandenburg : Zum aktuellen Statistischen Bericht – April 2023 : Download pdf : Bevölkerung im Land Brandenburg am 30. April 2023 nach kreisfreien Städten, Landkreisen und Gemeinden : Gebietsstand 30.04.2023 : Landkreis Oder-Spree : Erkner, Stadt *Statistik-Berlin-Brandenburg.de*. Statistik Berlin-Brandenburg. Viitattu 21.8.2023. (saksaksi)
2. ↑  Entfernung von Erkner, Deutschland nach Berlin, Deutschland *Entfernungsrechnerkm.com*. Viitattu 21.8.2023. (saksaksi)
3. ↑  Von Arckenow nach Erkner - ein Streifzug durch die Geschichte *Erkner.de*. Stadt Erkner.  Arkistoitu 31.8.2023. Viitattu 21.8.2023. (saksaksi)
4. ↑  Genezareth-Kirche *Familienbuendnis-erkner.de*. DRK-Kreisverband Märkisch-Oder-Havel-Spree e.V.. Viitattu 21.8.2023. (saksaksi)
5. ↑  Gewerbe in Erkner *Fuerstenwalde-spree.de*. Stadt Erkner.  Arkistoitu 31.8.2023. Viitattu 21.8.2023. (saksaksi)

Aiheesta muualla
----------------

* Erkner, Brandenburg, Saksa — Sunrise, Sunset and Daylength

CommonsCommons
Wikimedia Commonsissa on kuvia tai muita tiedostoja aiheesta **Erkner**.
Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Erkner 

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa
* Israel
* Yhdysvallat

 |

 |